**KONTRATË PËR FURNIZIM ME ENERGJI ELEKTRIKE**

**Data e Fillimit [\_\_.\_\_.\_\_\_\_]**

**Future Energy Trading and Exchange Dynamics sh.p.k – Dega Tiranë**

**dhe**

**...............................................**

|  |
| --- |
| **Furnizuesi:**Future Energy Trading and Exchange Dynamics sh.p.k, me adresë në Rruga Bilal Golemi, Ndërtesa 28, Hyrja 7, Ap.14, Njësia Administrative Nr. 5, 1019, Tiranë, Shqipëri **Konsumatori:** ..................................**Pika e furnizimit:** Brenda territorit të Republikës së Shqipërisë**Kohëzgjatja e furnizimit me energji**:\_\_.\_\_.\_\_\_\_ deri \_\_.\_\_.\_\_\_\_**Periudha e Faturimit:** ................................ |

Përmbajtja

[Neni 1: Objekti i kontratës 4](#_Toc113370805)

[Neni 2: Të drejtat dhe obligimet e Konsumatorit 4](#_Toc113370806)

[Neni 3: Të drejtat dhe obligimet e Furnizuesit 4](#_Toc113370807)

[Neni 4: Procedura për ndërrimin e furnizuesit 5](#_Toc113370808)

[Neni 5: Ruajtja e të dhënave 5](#_Toc113370809)

[Neni 6: Ndërprerjet në Furnizim 5](#_Toc113370810)

[Neni 7: Ndërprerjet e Planifikuara 6](#_Toc113370811)

[Neni 8: Kufizimet e Furnizimit për shkak të Rrjetit 6](#_Toc113370812)

[Neni 9: Forca madhore 6](#_Toc113370813)

[Neni 10: Sasia dhe çmimi 7](#_Toc113370814)

[Neni 11: Faturimi dhe pagesa 7](#_Toc113370815)

[Neni 12: Rastet e mospagesës dhe mosmarrëveshjet për pagesa 7](#_Toc113370816)

[Neni 13: Përgjegjësia për jobalancet dhe tarifat tjera 8](#_Toc113370817)

[Neni 14: Mjetet juridike në rast të dështimit për të furnizuar 8](#_Toc113370818)

[Neni 15: Mjetet juridike në rast të dështimit në realizimin e pagesave 8](#_Toc113370819)

[Neni 16: Kohëzgjatja e kontratës dhe shkëputja e saj 9](#_Toc113370820)

[Neni 17: Obligimet pas shkëputjes 9](#_Toc113370821)

[Neni 18: Shkyçja 10](#_Toc113370822)

[Neni 19: Fshehtësia 10](#_Toc113370823)

[Neni 20: Njoftimet 10](#_Toc113370824)

[Neni 21: Ndryshimet 10](#_Toc113370825)

[Neni 22: Tërësia e kontratës 11](#_Toc113370826)

[Neni 23: Ligji qeverisës 11](#_Toc113370827)

[Neni 24: Zgjidhja e mosmarrëveshjeve 11](#_Toc113370828)

[Neni 25: Përfundimtare 11](#_Toc113370829)

**KONTRATË PËR FURNIZIM ME ENERGJI ELEKTRIKE**

KJO KONTRATË është lidhur me datë \_\_.\_\_.\_\_\_\_, nga dhe në mes të:

1. FUTURE ENERGY TRADING AND EXCHANGE DYNAMICS SH.P.K, dega në Tiranë, Shqipëri, me Numrin Unik Identifikues (NUIS) ............., me adresë në Rruga Bilall Golemi, Ndërtesa 28, Hyrja 7, Ap.14, Njësia Administrative Nr. 5, 1019, Tiranë, Shqipëri (në tekstin në vazhdim “Furnizuesi“).

dhe

.........................................................................................................................................................................................................................................................................................................................................................................(në tekstin në vazhdim “Konsumatori”).

*(secila ndaras “Palë” dhe së bashku “Palët”),* pajtohen si më poshtë:

# **Neni 1: Objekti i kontratës**

Objekt i kësaj kontrate është furnizimi me energji elektike nga ana e Furnizuesit, dhe detyrimi i Konsumatorit për të paguar energjinë elektrike të konsumuar, në përputhje me dispozitat e parashikuara me këtë Kontratë.

# **Neni 2: Të drejtat dhe obligimet e Konsumatorit**

1. Pa paragjykuar zbatimin e dispozitave detyruese të legjislacionit relevant për energji elektrike, Konsumatori ka të drejtat në vazhdim:

1. të furnizohet me energji sipas kushteve të përcaktuara në këtë Kontratë për furnizim dhe në aktet e tjera ligjore dhe nënligjore të cilat lidhen me të;

2. të shfrytëzoj energjinë e pranuar në përputhje me Kontratën e furnizimit dhe të mënjanoj shkaktimin e çfarëdo shtrembërimi në rrjedhjen e energjisë;

2. Pa paragjykuar zbatimin e dispozitave detyruese të legjislacionit relevant për energji elektrike, Konsumatori ka detyrimet si në vijim:

1. të kryej pagesat për energjinë e shfrytëzuar ashtu siç parashihet me nenin 11 të kësaj Kontrate;

2. të informoj Furnizuesin në afat prej 7 (shtatë) ditë kalendarike, në rast të ndonjë ndryshimi në detajeve përkatëse të biznesit, përfshirë por duke mos u kufizuar në adresat, TVSH, apo personin e autorizuar.

3. të paguaj kostot e disbalancave dhe tarifave të palëve të treta sipas parashikimeve të akteve në fuqi.

4. nuk mund t’i jap apo t’i shes personave të tretë energji elektrike nga pika e tij e lidhjes dhe nga sistemi elektrik i brendshëm.

# **Neni 3: Të drejtat dhe obligimet e Furnizuesit**

1. Pa paragjykuar zbatimin e dispozitave detyruese të legjislacionit relevant për energji elektrike Furnizuesi ka detyrimet si në vijim:

1. të furnizoj konsumatorin me energji në sasinë, datën, kohën dhe vazhdimësinë e dakorduar, në përputhje me dispozitat e kësaj Kontrate;

2. të siguroj faturim korrekt të energjisë së shfrytëzuar;

3. të njoftoj Konsumatorin për arsyet e ndërprerjes në furnizim me energji;

4. të arrij kualitetin e kërkesës së furnizimit me energji;

2. Pa paragjykuar zbatimin e dispozitave detyruese të legjislacionit relevant për energji elektrike Furnizuesi ka të drejatat si në vijim:

1. të paguhet për energjinë e faturuar;

2. të mbledh dhe vëzhgoj të dhënat përkatëse për shfrytëzimin e energjisë nga Konsumatori;

3. të kompensohet për çdo dëmtim apo humbje të vërtetuar, ose shpenzimeve të shkaktuara si rezultat i shfrytëzimit të paligjshëm apo të pautorizuar të energjisë, siç parashihet me dispozitat relevante të legjislacionit në fuqi.

4. të ketë qasje të plotë në leximin e matjes së energjisë elektrike, ndërsa në rast se mungojnë të dhënat e matjes së energjisë elektrike, apo matësi konstatohet i dëmtuar palët do i referohen vlerave të matjeve referuese apo profileve të standardizuar të ngarkesës sipas parashikimeve të dispozitave në fuqi

# **Neni 4: Procedura për ndërrimin e furnizuesit**

1. Nëse është e aplikueshme, aplikimi pranë operatorit të tregut për të bërë ndryshimin e furnizuesit, do të bëhet në përputhje me Rregullën për Ndërrimin e Furnizuesit, siç është aprovuar nga Enti Rregullator i Energjisë.

2. Pa paragjykuar procedurën sipas paragrafit 1 të këtij neni, Furnizuesi nuk bartë asnjë lloj përgjegjësie në rast të dështimit të procedurës për ndërrimin e furnizuesit.

# **Neni 5: Ruajtja e të dhënave**

1. Furnizuesi mund të mbajë detajet personale të Konsumatorit për qëllim të administrimit të llogarisë së tij dhe sigurim të shërbimit nga Furnizuesi sipas kësaj Kontrate dhe kryerjes së punëve tjera të përcaktuara me rregullat relevante.

2. Ruajtja e të dhënave mund të vazhdoj pas mbylljes së llogarisë së Konsumatorit, ndërsa Furnizuesi mund t’i transferoj të dhënat tek institucionet tjera, në përputhje me kërkesat ligjore dhe legjislacionin relevant.

# **Neni 6: Ndërprerjet në Furnizim**

1. Në rast të ndonjë ndërprerje në furnizim, Furnizuesi do të angazhohet maksimalisht, duke bashkëpunuar me operatorin e shpërndarjes dhe të trasmetimit për kthimin sa më shpejtë të energjisë, duke ndërmarrë masat të cilat janë brenda kompetencave të Furnizuesit.

2. Me kërkesë të Konsumatorit, Furnizuesi do ti ofroj atij çdo informatë që ka në dispozicion në lidhje me kohëzgjatjen e ndërprerjeve dhe kohëzgjatjen e parashikuar që është e nevojshme për rikthimin e rrjedhjes së energjisë.

3. Në rast të ndërprerjeve aksidentale të furnizimit me energji, Konsumatori duhet të njoftoj Furnizuesin sa më parë të ketë në dispozicion informatën.

# **Neni 7: Ndërprerjet e Planifikuara**

Furnizuesi do të informoj Konsumatorin për ndonjë ndërprerje në kohëzgjatjen e vlerësuar duke tejkaluar periudhën minimale të përcaktuar për riparimin e planifikuar në kontratën për furnizim, së paku njëzetekatër (24) orë më herët, pas pranimit të njoftimit nga operatori i sistemit, përveç nëse është ndonjë rast emergjent. Informatat duhet të ofrohen me çfarëdo mjete që konsiderohen të qëlluara me synim që të sigurohet publicitet maksimal.

# **Neni 8: Kufizimet e Furnizimit për shkak të Rrjetit**

1. Në rast të kufizimit të furnizimit për shkak të kushteve të rrjetit, Furnizuesi ka të drejtë që t’ju ofroj konsumatorit sasi të kufizuar të energjisë. Në raste të tilla furnizuesi do të përpiqet sa më shpejtë të jetë e mundur brenda njëzet e katër (24) orë nga pranimi i njoftimit për të rastin e kufizimeve për shkak të kushteve të rrjetit, të njoftoj Konsumatorin.

# **Neni 9: Forca madhore**

1. Një ngjarje e forcës madhore do të thotë çdo ngjarje ose rrethanë ose kombinim i ngjarjeve ose rrethanave (duke përfshirë efektin e tyre) që është përtej kontrollit të arsyeshëm të palës dhe se në kohëzgjatje të Kontratës, materialisht ose negativisht ndikon në performancën e palës në raport me obligimet e saj në përputhje me këtë Kontratë; me kusht që efekti i tillë material ose negativ nuk ka mundur të parandalohet, tejkalohet ose rregullohet plotësisht ose pjesërisht nga pala.

2. Ngjarjet e forcës madhore përfshijnë por nuk kufizohen në katastrofat natyrore, vërshimet, zjarrin, tërmetin apo ngjashëm, aktet e autoriteteve, sulmeve, protestave, konflikteve, luftën, apo ngjarjeve të ngjashme.

3. Nëse njëra palë është plotësisht apo pjesërisht e penguar të kryej detyrimet e saj të cilat dalin nga kjo Kontratë për shkak të forcës madhore siç përcaktohet me këtë nen, dhe e cila zbaton detyrimet e saj sipas paragrafi 5 të këtij neni, nuk do të konsiderohet se pala ka shkelur apo nuk i ka përmbushur detyrimet e saj, dhe do të lirohet nga obligimet e tilla për kohën deri sa zgjatë kjo forcë madhore, si dhe do të përjashtohet nga përgjegjësia për kompenzimin e dëmit sipas nenit 14 dhe 15 të kësaj Kontrate.

4. Në rastet kur pala e cila pranon njoftimin lidhur me ngjarjen e forcës madhore, konteston njoftimin, atëherë për palën e cila ka bërë njoftimin do të ketë pezullim të obligimeve, deri në zgjidhjen siç parashihet me nenin 24 të kësaj Kontrate.

5. Pala e cila thirret në forcë madhore, sa më shpejtë të jetë e mundshme pas pranimit të informatës lidhur me ngjarjen, njofton me shkrim palën tjetër lidhur me ngjarjen si dhe për veprimet e ndërmarra për zbutjen, parandalimin, tejkalimin apo rregullimin e kësaj ngjarje.

5. Furnizuesi nuk do të jetë përgjegjës për mos furnizimin e energjisë në rastet e dështimeve të operatorit të sistemit të trasmetimit dhe të shpërndarjes. Për rastet e tilla të mosliferimit do të ofrohet dëshmi nëpërmjet njoftimit të operatorit të sistemit.

# **Neni 10: Sasia dhe çmimi**

1. Konsumatori dhe Furnizuesi janë pajtuar lidhur me çmimin dhe sasinë e energjisë elektike për periudhën e kontratës si në vijim [mbetet të vendoset ndërmjet palëve].

2. Palët janë pajtuar për mekanizëm të kombinuar çmimi, përfshirë çmimin fiks dhe çmimin e ndryshueshëm, si në vijim [mbetet të vendoset ndërmjet palëve].

# **Neni 11: Faturimi dhe pagesa**

1. Në bazë të nenit 10 të kësaj Kontrate, Konsumatori do të paguajë Furnizuesin për detyrimin sipas kësaj kontrate, në formë të [mbetet të vendoset ndërmjet palëve] për energjinë elektrike të kontraktuar për [periudha] në bazë të një fature proforma të bazuar në çmimin dhe sasinë e pajtuar sipas kësaj kontrate.

2. Furnizuesi do të dorëzojë tek Konsumatori faturën finale mujore, e cila përcakton çmimin e energjisë, në përputhje me këtë kontratë. Të gjitha kostot e palëve të treta të përcaktuara në Nenin 13 do të dërgohen përmes faturave të tjera, të cilat do të mbështeten nga raportet/faturat e palëve të treta.

3. Çdo faturë e dorëzuar do të paguhet në Euro/Lekë. Pagesat do të bëhen përmes transferit bankar në xhirollogarinë e Furizuesit.

4. Fatura duhet të paguhet [sipas dakordimit te paleve].

# **Neni 12: Rastet e mospagesës dhe mosmarrëveshjet për pagesa**

1. Në rast të mosrealizimit të [pageses sipas pajtimit te paleve], energjia elektrike nuk do të furnizohet nga Furnizuesi.

2. Në çdo kohë brenda 7 (shtatë) ditë pas pranimit të një fature, Konsumatori mund të dërgoj një njoftim me shkrim për kontestim të faturës tek Furnizuesi, se shuma e faturës së tillë, ose një pjesë e saj, kontestohet. Secili njoftim për kontestim të faturës duhet të specifikoj faturën në fjalë dhe shumën e kontestueshme, duke dhënë arsye sa më të kompletuara që të jetë e mundur.

2. Njoftimi për kontestimin e faturës nuk pezullon detyrimin për pagesën e saj, ndërsa barazimet përfundimtare do të bëhen në përputhje me nenin 24.

3. Furnizuesi duhet të jap sqarimet dhe vërtetimet e kërkuara të faturës së tillë ose një deklaratë brenda 5 (pesë) ditë pune nga pranimi i kërkesës së tillë.

# **Neni 13: Përgjegjësia për jobalancet dhe tarifat tjera**

1. Barazimi përfundimtar i jobalanceve i faturohet Konsumatorit. Mekanizmi i cmimit të disbalanceve do të bazohet në në çmimoren e disbalanceve të operatorit të tregut. Çfardo kalkulimi pozitiv apo negativ i disbalanceve etj do të mbështetet nga raport/faturë e palës së tretë.

2. Tarifat e transmisionit i paguhen operatorit të tregut nga Furnizuesi, ndërsa barazimi përfundimtar do t’i faturohet Konsumatorit.

4. Tarifat e palëve të treta, siç parashihet me këtë nen, do t’i faturohen Konsumatorit pas barazimit përfundimtar me operatorin e tregut.

# **Neni 14: Mjetet juridike në rast të dështimit për të furnizuar**

1. Në rastin kur Furnizuesi nuk arrinë të furnizojë sasinë e energjisë elektrike në tërësi apo pjesërisht në përputhje me kushtet e dakorduara sipas nenit 10 të kësaj Kontrate, dhe dështimi i tillë nuk justifikohet nga një rast i forcës madhore apo moszbatimi i palës tjetër, si kompenzim për dëmin, Furnizuesi do t’i paguajë Konsumatorit një sasi të tillë të energjisë elektrike të padërguar dhe e cila është e barabartë me produktin e:

* 1. Shumën, nëse është pozitive, me të cilën çmimi i blerjes i energjisë në treg e tejkalon çmimin e blerjes së energjisë sipas kësaj Kontrate, me të cilin Konsumatori është ose do të ishte në gjendje të blinte ose të siguronte në treg sasinë e energjisë elektrike e cila nuk është furnizuar, duke vepruar në një mënyrë komercialisht të arsyeshme; dhe
	2. Sasinë e energjisë elektrike e cila nuk është furnizuar.

Një sasi e tillë do të rritet për çfarëdo kosto shtesë të bartjes dhe me kosto tjera të arsyeshme, të verifikueshme, dhe shpenzimet e bëra nga Konsumatori si rezultat i dështimit të Furnizuesit.

2. Ky nen nuk zbatohet për rastet e ndërprerjeve në furnizim, ashtu siç përcaktohet në nenin 6, 7, dhe 8 të kësaj Kontrate.

# **Neni 15: Mjetet juridike në rast të dështimit në realizimin e pagesave**

1. Pa paragjykuar përcaktimet e nenit 11 lidhur me mënyrën e pagesës, sasia mujore e energjisë elektrike e cila do të jetë subjekt i furnizimit, dakordohet në mes të palëve në përputhje me nenin 10 të kësaj Kontrate.

2. Në rast se Konsumatori nuk i kryen pagesat e energjisë elektrike [sipas pajtimit te paleve] sipas nenit 11, Konsumatori detyrohet që t’ia kompensojë Furnizuesit dëmin e shkaktuar nga mospagesa.

3. Në rast të mospagesës [sipas pajtimit te paleve], dhe kur mospagesa nuk justifikohet nga një rast i forcës madhore apo moszbatimi i palës tjetër, Konsumatori obligohet t’i paguajë Furnizuesit si kompenzim për dëme, një shumë për sasinë e energjisë elektike për të cilën nuk është realizuar pagesa, e cila është e barabartë me produktin e:

* 1. Shumën e papaguar, me të cilin çmimi i bazuar në Shtojcën e dakorduar, e tejkalon çmimin me të cilin Furnizuesi është apo do të ishte në gjendje t’a shes në treg sasinë e energjisë elektrike të planifikuar për Konsumatorin dhe të papaguar nga ai, në një mënyrë komercialisht të arsyeshme; dhe
	2. Sasinë e energjisë elektrike të papaguar, të përcaktuar në faturën për pagese.

Një sasi e tillë do të rritet për çfarëdo kosto shtesë të bartjes dhe me kosto tjera të arsyeshme, të verifikueshme, dhe shpenzimet e bëra nga Furnizuesi si rezultat i dështimit të pagesës nga Konsumatori.

# **Neni 16: Kohëzgjatja e kontratës dhe shkëputja e saj**

1. Kjo Kontratë hyn në fuqi me datën \_\_.\_\_.\_\_\_\_ dhe do të jetë e vlefshme për periudhën e furnizimit \_\_.\_\_.\_\_\_\_ deri me datën \_\_.\_\_.\_\_\_\_.

4. Kjo Kontratë do të ndërpritet në datën e përfundimit të kontratës, përkatësisht me \_\_.\_\_.\_\_\_\_, nëse palët nuk pajtohen për zgjatjen e afatit të saj.

6. Kontrata mund të ndërpritet në çdo kohë për shkak të mospërmbushjes së palës. Mospërmbushja konsiston në dështimin e palës për të kryer pagesat për energjinë elektrike dhe dështimin e palës për të bërë furnizimin me energji elektrike, përveç rasteve kur palët lirohen nga një detyrim i tillë në përputhje me nenin 9.

7. Ndërprerja e Kontratës nga ana e Furnizuesit për rastet e mospagesës, do të bëhet në ditën e fundit të muajit kalendarik, dhe njoftimi me shkrim për mospërmbushje do të dërgohet së bashku me faturën e [subjekt i pajtimit ndermjet paleve]. Ndërprerja e kontratës në rastin tjetër të mospërmbushjes, kur Furnizuesi dështon të bëj furnizim me energji elektrike, do të bëhet pas njoftimit paraprak me shkrim prej 30 (tridhjetë) ditë.

# **Neni 17: Obligimet pas shkëputjes**

1. Pas përfundimit të kësaj Kontrate ose ndërprerjes së hershme, të gjitha kontratat, obligimet, përfaqësimet, dhe garancitë që përmban kjo Kontratë do të shkëputen dhe nuk do kenë fuqi ose efekt, përveç atyre obligimeve dhe detyrimeve të cilat kanë dalë para dhe mbesin të papaguara në datën e përfundimit ndërprerjes.

2. Në rast të ndërprerjes së kësaj Kontrate, pala ka të drejtë të kërkojë dëmshpërblim, përfshirë por duke mos u kufizuar në dëmet dhe humbjet direkte dhe indirekte, dëmet konsekuenciale, fitimin e humbur, dhe dëmet financiare.

# **Neni 18: Shkyçja**

Procedura e shkyçjes i nënshkrohet dhe duhet të jetë në përputhje me rregulloren për shkyçje, siç është aprovuar nga Enti Rregullator i Energjisë.

# **Neni 19: Fshehtësia**

1. Secila palë duhet ta trajtojë si konfidenciale dhe nuk duhet të, pa pëlqim paraprak me shkrim të Palës tjetër, zbulojë informata të marra si rezultat i hyrjes në ose zbatimit të kësaj Kontrate, të cilat lidhen me këtë Kontratë ose negociatat që lidhen me këtë Kontratë. Ky paragraf nuk është i zbatueshëm për rrethanat e përshkruara në paragrafin 2 të këtij neni.

2. Secila palë mund të zbulojë informata të cilat, në bazë të paragrafit 3 të këtij neni përndryshe do të ishin të fshehta nëse dhe deri në atë masë sa kërkohen me ligj; ose nëse dhe deri në atë masë sa kërkohen me rregullat e ndonjë organi rregullativ, organi qeveritar, ose agjenci ndaj të cilës ajo Palë ose të autorizuarit e saj janë subjekt.

3. Si informatë konfidenciale konsiderohet çfarëdo specifikimi, projekti, të dhëna, informata të biznesit ose informata tjera sekrete te cilat janë mësuar duke u mbështetur në këtë kontratë, përveç nëse kërkohet me ndryshe me ligj. Me përfundimin e kësaj kontrate të dyja palët menjëherë do ti kthejnë njëra tjetrës te gjitha materialet dhe kopjet që kanë te bëjnë me informatat konfidenciale.

4. Kufizimet e këtij neni do të vazhdojnë të zbatohen deri në 1 (një) vit pas ndërprerjes ose përfundimit të kësaj Kontrate.

# **Neni 20: Njoftimet**

1. Të gjitha njoftimet dhe komunikimet tjetra në mes të palëve duhet të bëhen me shkrim, dhe mund të dërgohen përmes dorëzuesit personake, postës rekomande apo përmes emailit.

3. Njoftimet dhe komunikimet do të konsiderohen të pranuara nga pala pranuese:

3.1. Në momentin e dorëzimit, në rastet kur dorëzohen personalisht;

3.2. Në ditën e pranimit, nëse dërgohen me postë; ose

3.3. Në ditën e dërgimit, në rastet kur njoftimi dërgohet me email

# **Neni 21: Ndryshimet**

1. Palët mund të bëjnë plotësimin dhe ndryshimin e kësaj kontrate në çfarëdo kohe dhe do të jenë detyruese vetëm nëse bëhen me shkrim dhe të nënshkruhet nga përfaqësuesit e autorizuar të secilës Palë, sipas procedurës së njejtë të nënshkrimit të kësaj kontrate.

# **Neni 22: Tërësia e kontratës**

1. Kjo Kontratë përbën një kontratë të vetme dhe në tërësi në mes të palëve në lidhje objektin e kontratës. Kjo Kontratë zëvendëson dhe shuan çdo deklaratë para-kontraktuale ose ndonjë marrëveshje paraprake në lidhje me objektin e kontratës.

2. Secila palë pranon se hyrja në këtë Kontratë nuk mbështetet në ndonjë deklaratë para-kontraktuale, qoftë gojore ose me shkrim, e cila nuk është përcaktuar në këtë Kontratë.

# **Neni 23: Ligji qeverisës**

Kjo Kontratë do të qeveriset dhe interpretohet nga dhe në përputhje me ligjet e Republikës së Shqipërisë.

# **Neni 24: Zgjidhja e mosmarrëveshjeve**

1. Secila palë do të raportoj menjëherë tek pala tjetër çdo ankesë apo vërejtje në lidhje me zbatimin e detyrimeve të cilat rrjedhin nga kjo Kontratë.

2. Në rast të ndonjë mosmarrëveshje, palët do të provojnë në mirëbesim të zgjidhin mosmarrëveshjen e tillë përmes diskutimeve të përbashkëta brenda 15 (pesëmbëdhjetë) ditësh pas datës kur pala që ka ngritur mosmarrëveshjen ka dhënë një njoftim me shkrim për atë mosmarrëveshje tek Pala tjetër.

3. Nëse mosmarrëveshja nuk zgjidhet sipas paragrafit 2, palët mund të parashtrojnë kërkesë për zgjidhje kontesti pranë Entit Rregullator për Energji.

4. [gjykata/arbitrazhi – mbetet te vendoset nga palet]

# **Neni 25: Përfundimtare**

1. Për çfarëdo mospërputhje ndërmjet dispozitave të kësaj kontrate dhe dispozitave ligjore detyruese të legjislacionit të Republikës së Shqipërisë, do të mbizotërojë legjislacioni i Republikës së Shqipërisë.

2. Kjo Kontratë është hartuar në gjuhën Shqipe. Palët mund të bëjnë përkthimin e saj për nevojat e tyre, por versioni në gjuhën Shqipe do të mbizotërojë në secilin rast.

3. Kjo Kontratë do të nënshkruhet në dy (2) kopje origjinale, nga një (1) kopje për secilën palë.

Kjo Kontratë është nënshkruar nga palët me datë \_\_\_\_\_\_\_.2022, në Tiranë, Shqipëri.

Furnizuesi: Konsumatori:

................... ...................